सरहुल पूजा धूमधाम से मनाने का निर्णय
कुडूखसरना समाज शाहपुर चैनपुर इकाई की सरहुल पूजा की तैयारी के लिए बैठक सियोन बखला के बिरसानगर आवास पर हुई। बैठक की अध्यक्षता सियोन बखला एवं संचालन श्याम लाल उरांव ने किया। बैठक में सर्वसम्मति से दिनांक-30 मार्च को सरहुल पूजा धूमधाम से मनाने का निर्णय लिया गया।
बैठक को संबोधित करते हुए समाज के अध्यक्ष सियोन बखला ने कहा कि सरहुल पूजा विशुद्ध रूप से प्रकृति की पूजा है। सरहुल पूजा मानव को अन्य जीवों के साथ समन्वय स्थापित करने का संदेश देता है। सरहुल पूजा करने से पर्यावरण की रक्षा होती है। हमारे पूर्वजों ने धरती एवं सूर्य की राह पर चलकर निराकार धर्मेश की पूजा अर्चना करते आए हैं। इसलिए सभी सरना परिवार इस त्योहार को सफल बनाने में तन-मन एवं धन से सहयोग करने की आवश्यकता है। कोषाध्यक्ष गुलाब चंद्र उरांव ने कहा कि सरहुल अपनी भाषा, संस्कृति एवं धर्म की रक्षा करने की सीख देती है। इसलिए सरना धर्मावलंबियों को सात्विक, पवित्र ढंग से मनाने की आवश्यकता है। बैठक सदस्य प्रबल उरांव, गुलाब चंद्र उरांव, अनिता भगत, सुले लकड़ा, रतनी उरांव, सतीश उरांव, सुखनाथ, सुधु उरांव, जगदीश उरांव, सुखलाल उरांव, सुषमा उरांव, धीरन भगत, देव नारायण उरांव, रामे उरांव, संजू, सरिता उपस्थित थी।
bho_Deva hin_Deva hin_Deva